গত দুইদিন ধরে বাহরাইনে বাংলাদেশীরা শিয়া সম্প্রদায় কর্তৃক হামলার শিকার হচ্ছেন বলে অভিযোগ উঠেছে। রোববার সন্ধ্যায় বাজ রাউন্ড এলাকায় বসবাসরত বাংলাদেশীদের সঙ্গে কথা কাটাকাটি হলে শিয়া সমর্থকরা বাংলাদেশীদের লাঞ্ছিত করে ও হামলা চালায়।এরপর বাংলাদেশীরা একজোট  হয়ে নিজেদের রক্ষা করতে এই ঘটনার প্রতিবাদ করে। এ ঘটনায় অন্যান্য এলাকা থেকে আরো শিয়া সমর্থক এসে একত্রিত হয়ে পুনরায় তাদের ওপর হামলা চালায়। এরপর থেকে বাংলাদেশীরা আতংকে দিনাতিপাত করছে ঘরের বাইরে বের হলেই নির্যাতনের শিকার হতে হচ্ছে। ঢাকায় পররাষ্ট্র মন্ত্রণালয়ের মধ্যপ্রাচ্য ডেস্ক এখনো ঘটনার সত্যতা স্বীকার করেনি। তবে বিষয়টি খতিয়ে দেখার কথা বলেছেন দায়িত্বশীল এক কমকর্তা।